open-index/open-wikipedia-markdown huggingface dataset:
איגיאלוזאורוס

**איגיאלוזורוס** (שם מדעי: *Aigialosaurus*; מילולית: "לטאת חוף הים") הוא סוג של זוחל ימי קדום מתקופת הקרטיקון ששייך למשפחת האיגיאלוזוריים, משפחה הקרובה למוזאזאוריים הגדולים שהייתה קדומה מהם ובעלת מינים יבשתיים יותר. הוא התקיים באירופה של הקרטיקון במשך הקנומן לפני 99.7 עד 94.3 מיליון שנה מזמננו.

סוג זה נקרא ב-1892 בידי החוקר ממצאי מאובנים שהתגלו ליד הבאר , כפר קרואטי על אי בים האדריאטי. הסוג מכיל כיום מין אחד - *Aigialosaurus dalmaticus*. מין שני, *Aigialosaurus bucchichi* נחשב כיום לסוג נפרד - אופטיוזאורוס (Opetiosaurus), אם כי כמה חוקרים שייכו אותו ב-2009 חזרה לסוג זה, אך ההחלטה לא התקבלה בקהילה המדעית.

זוחל זה דמה במראהו למוסזאורוס אך היה קטן בהרבה ולא עלה על מטר באורכו. הוא היה טורף בעל לסתות חזקות ושיניים חדות, בהם השתמש כדי לחטוף דגים וחסרי חוליות שהוא צד סמוך לחופים. מבנה זנבו נע לצדדים כמו דג ועזר לו לנוע במים ביעילות וייתכן שהיה בעל קרומי שחייה.

## קישורים חיצוניים

קטגוריה:לטאות פרהיסטוריות
קטגוריה:זוחלים ימיים פרהיסטוריים
קטגוריה:זוחלים מעידן המזוזואיקון
קטגוריה:מאובני טקסונים שתוארו ב-1892
קטגוריה:בעלי חיים שחיו בקרטיקון עליון באירופה
יונקוילוזאורוס

**יונקוילוזאורוס** (שם מדעי: *Unquillosaurus*; מילולית: "לטאת נהר יונקוילו (Unquillo river)") הוא סוג של דינוזאור ממשפחת הדרומאוזאוריים שהתקיים בארגנטינה במשך הסוף הקרטיקון שלפני 75 מיליון שנה מזמננו.
## מאפיינים
סוג זה ידוע רק מממצא מאובנים אחד של עצם אגן בודדת באורך 514 מ"מ, ממנה נראה שהגיע לאורך של 2 עד 3 מטרים. הוא תואר למדע ב-1979 בידי החוקר ג'יימי אדוארדו פאבל (Jaime Eduardo Powell) ונקרא על שם נהר יונקוילו, הסמוך לעיר יונקוילו  שבקורדובה.

במקור סברו שהאגן השתייך לדינוזאור קרנוזאור, אך בהמשך בדקו את מבנה העצמות וראו בהם מבנה הקרוב לזה של האלברזאוריים או מנירפטורים אחרים וייתכן שבעליו היה מכוסה נוצות. כיום משייכים אותו למשפחת הדרומזאוריים כשהוא היה קרוב ליוננלנגיה והשתייך לתת-המשפחה/המשפחה יוננלנגיים.

## קישורים חיצוניים

## הערות שוליים

קטגוריה:בעלי חיים שתוארו ב-1979
קטגוריה:טקסונים שתוארו בידי חיימה פאוול
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1979
טוקסוצ'לוס

**טוקסוצ'לוס** (שם מדעי: *Toxochelys*) הוא סוג נכחד של צב אשר התקיים במשך הקרטיקון העליון בימים שסביב אמריקה הצפונית שלפני 85 עד 66 מיליון שנה. המאובנים שלו התגלו בתצורות ניובררה  במערב קנזס והוא תוארו בידי החוקר אדוארד דרינקר קופ ב-1873.
## מאפיינים
צב זה דמה במראהו לצבים הימיים המודרניים אך השתייך לקבוצה אחרת נכחדת והיה קרוב לסוג *Ctenochelys*, אשר כמה ממיניו נחשבו בעבר לשייכים לסוג זה. שני הסוגים בעלי מאפיינים המזכירים מחד צבים ימיים ומצד שני צבים שוכני יבשה שהחלו לעבור למים.

הצב הגיע לאורך של שני מטרים והיה בעל גפיים דמויי-סנפירים רחבים ומקור קרני חזק. העצמות כוסו בשכבה רכה דמוית עור על השריון שנועדה לסייע בתנועה מיימית והייתה דומה מעט למבנה השריון של הצב הגילדי. 

ככל הנראה הצב הקדום חי לאורך החופים וניזון מצמחי ים ומחסרי חוליות ימיים. הוא עצמו נטרף לעיתים בידי כרישים ומוזאזאורים ששכנו בימים. דבר זה נרמז מסימני נשיכה על עצמות רבות של הצבים.

## קישורים חיצוניים

קטגוריה:בעלי חיים שתוארו ב-1873
קטגוריה:טקסונים שתוארו בידי אדוארד דרינקר קופ
קטגוריה:צבים חבויי-צוואר
קטגוריה:בעלי חיים שחיו בקרטיקון עליון באמריקה הצפונית
קטגוריה:צבים שחיו במזוזואיקון
קטגוריה:צבי ים פרהיסטוריים
קטגוריה:מאובני טקסונים שתוארו ב-1873
יוסי בן שלום

**יוסי בן שלום** (נולד ב-11 באפריל 1956) הוא איש עסקים ישראלי. משמש יושב ראש של קרן רקיע עם השותפים רביד קימיה וליאור קדרון - קרן השקעות פרטית (PE) המתמקדת בחברות ישראליות; בעלים-שותף ומנהל חברת האחזקות DBSI יחד עם שותפו ברק דותן - חברת השקעות פרטית המתמחה בהשקעות בחברות בוגרות על מנת להביא אותן לצמיחה או להתרחבות באמצעות מיזוגים ורכישות (M&A).

## ביוגרפיה
בן שלום נולד בקריית חיים. שירת בצה"ל בחיל האוויר. השתחרר בדרגת רס"ן.
השלים תואר ראשון בכלכלה בשנת 1982 מאוניברסיטת תל אביב, ותואר שני במנהל עסקים בשנת 1987 מאוניברסיטת תל אביב.

בשנים 1991–1997 שימש יוסי בן שלום בכמה תפקידים בכירים. בסוף התקופה שימש כסמנכ"ל הכספים של חברת תדיראן. בשנים 1997–2000 שימש יוסי בן שלום כסמנכ"ל הכספים של חברת כור. כמו כן שימש בין השאר כדירקטור של כמה חברות, ביניהן מכתשים אגן, בנק אינווסטק, NICE, M-Systems, טלדור ודנאל.

בשנת 2002 הקים יחד עם ברק דותן את חברת האחזקות DBSI, הכוללת כמה חברות: קבוצת שגריר מערכות רכב, GoTo (לשעבר C2G), ETGA (חברת מימון ולוגיסטיקה), תדיר-גן ורשת חנויות האופניים מצמן את מרוץ.

בן שלום היה יו"ר פעיל של החברות: Scopus, אמריקן אקספרס, יורופקאר, סימטרון, ופוינטר טלוקיישן. משמש כיו"ר פעיל של החברות: ראדא, שגריר, GOTO, IINTOO, וכן דירקטור ברינסווי, ו-ETGA, שהונפקה ביוני 2001 בבורסה.

במהלך כהונתו כיו"ר פוינטר, סימטרון וראדא, וכדירקטור בדנאל וטלדור, התבצעו בחברות אקזיטים ומימושים.

## פעילות חברתית והתנדבותית
בן שלום שימש בעבר יו"ר "ניצן-מודיעין". פעיל ב-IVN – ארגון שמתמקד בתמיכה וסיוע לעסקים חברתיים על מנת להביאם לקיימות ארוכת טווח. פעיל ב"צפונה/דרומה" - תוכנית ייעודית לקידום מפעלים ועסקים יצרניים קטנים ובינוניים בנגב ובגליל.

היה חבר בוועד מנהל "קשר" - עמותה מקצועית לשינוי חברתי, הפועלת למען ועם משפחות לילדים ובוגרים עם צרכים מיוחדים.
היה שותף בהקמת בית ספר "התומר" לחינוך מיוחד בנס ציונה.

משמש יו"ר "תוכנית רעים" של החברה למתנ"סים, המפעילה קבוצות חברתיות המיועדת לילדים נוער מבוגרים ובוגרים על הספקטרום האוטיסטי, והמתמודדים עם קשיי תקשורת, לקויות למידה והסתגלות חברתית.

מתנדב כרוכב מלווה ב"כן ולא" - עמותה לאנשים עם לקות ראייה. חבר בוועד מנהל של "ברטלי - נוער בתנועה" - ארגון נוער, שבאמצעות הפעלת תוכניות רכיבת שטח חינוכיות ומסעות אתגר מוביל תהליכי העצמה ויצירת חיבורים בין בני נוער מכל קשת החברה הישראלית.

שימש במשך כשבע שנים (עד 2019) כיו"ר תאגיד המִחזור איקומיוניטי.

## חיים אישיים
יוסי בן שלום רוכב על אופניים, שטח, כביש וטנדם. הוא נשוי ולו שלוש בנות. מתגורר במודיעין-מכבים-רעות.

## קישורים חיצוניים
* 
* 

## הערות שוליים

קטגוריה:אנשי עסקים ישראלים
קטגוריה:קריית חיים: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1956
יוהאן תומאס לונדבי

**יוהאן תומאס לונדבי** (בדנית: **Johan Thomas Lundbye**; 1 בספטמבר 1818 – 25 באפריל 1848) היה צייר וגרפיקאי דני, הידוע בציורי החיות והנוף שלו. הוא הפך לאחד מהציירים הרומנטיים הלאומיים של דורו ותיאר את הנוף של זילנד באופן קבוע.

## ביוגרפיה
הוא נולד בקלונדבורג שבאי זילנד, דנמרק. הוא היה אחד מבניהם של יואכים תיאודור לונדבי (1778–1841) וקתרין בונבי (1792–1863). הוא הגיע ממשפחה של אנשי צבא והיה אחיהם של כריסטן קרל לונדבי (1812–1873) ועמנואל אנדריאס לונדבי (1814–1903) שניהם שימשו כקציני צבא דנים.

הוא היה חולה בילדותו ועבר עם משפחתו לקופנהגן. המשפחה הגיעה מאוחר יותר לפרדריקסונד. לאחר מות אביו חזר עם אמו לקלונדבורג. הוא למד באופן פרטי אצל צייר בעלי החיים כריסטיאן פרדריק הולם (1804–1846) ובגיל 14 נכנס לבית הספר לציור של יוהאן לודוויג לונד (1777–1867).

בשנת 1832, הוא הגיע לאקדמיה המלכותית הדנית לאמנות בקופנהגן, שם סיים בשנת 1842. הוא החל להציג בתערוכות בשנת 1835, ובשנת 1839 יצר את התמונה "תל קבורה עתיק" ואת הציור "נוף של פארק הצבאים עם אייל" שנרכש על ידי חברת אמנות משפיעה הקשורה להיסטוריון האמנות והמבקר נילס לוריטס הייכן (1798–1870).

בשנים הבאות הוא מיקד את ציורו בתיאור נופים: "נוף החוף על יד איזפיורד" הוצג בשנת 1843 ונרכש על ידי אוסף הציורים המלכותי, הגלריה הלאומית הדנית (מוזיאון סטטנס לאמנות). הוא אייר אגדות לילדים של המשורר הנס וילהלם קאלונד (1818–1885), ספר שירה לילדים צעירים שיצא לאור בשנת 1845.

הוא קיבל מענק נסיעות מהאקדמיה בשנת 1845, שחודש שנה לאחר מכן. ב-5 ביוני 1845 עזב את דנמרק ונסע דרך גרמניה לשווייץ (בזל, ז'נבה) לצרפת (מרסיי), ולאחר מכן לאיטליה, שם צייר את "שוורים בקמפיין ברומא", שהוצג בשנת 1847 ונרכש על ידי אוסף הציורים המלכותי.

הוא חזר לדנמרק ב-18 ביולי 1846 לאחר שנה וחצי. הוא הפתיע את מעגל החברים שלו והודיע שהוא מתגורר במדינה במשך שנה, וקנה חווה קטנה ליד הלסינגור.

אולם מלחמת שלזוויג הראשונה, הידועה בדנמרק בשם מלחמת שלוש השנים (Treårskrigen), פרצה ובאביב 1848 הוא התגייס לצבא כמו אמנים צעירים רבים אחרים.

הוא מת כעבור שמונה ימים, ב-26 באפריל 1848, בגיל 29. לא ברור אם הוא מת מירי מקרי, או שהאמן היה בדיכאון כרוני והתאבד.

## גלריה

קובץ:Johan Thomas Lundbye - Malkescene. Fra Christian Winther, Aftenmøde.jpg
קובץ:Johan Thomas Lundbye - Sørup Vang.jpg
קובץ:Johan Thomas Lundbye - Zealand Landscape. Open Country in North Zealand - Google Art Project.jpg
קובץ:Johan Thomas Lundbye - Oberstinde Cathrine Lundbye, f. Bonnevie, kunstnerens moder.jpg
קובץ:Johan Thomas Lundbye - Oberst Joachim Theodor Lundbye, kunstnerens fader - KMS4601 - Statens Museum for Kunst.jpg
קובץ:To køer på en åben mark.jpg
קובץ:Johan Thomas Lundbye - Watering the Cattle on a Winter's Day - KMS2092 - Statens Museum for Kunst.jpg


## קישורים חיצוניים

## הערות שוליים

קטגוריה:ציירים דנים
קטגוריה:ילידי 1818
קטגוריה:נפטרים ב-1848
גלית אלטשטיין

**גלית אלטשטיין** (נולדה ב-13 בדצמבר 1974) היא עיתונאית ואשת תקשורת ישראלית, אשר כיהנה כממלאת מקום מפקד גלי צה"ל. קודם לכן שימשה ראש מערכת החדשות בעיתון "כלכליסט" וראש מחלקת החדשות של גלי צה"ל.

## ביוגרפיה
אלטשטיין לא שירתה בצה"ל, לאחר שקיבלה פטור מגיוס. היא בעלת תואר ראשון בתקשורת ומדיה מאוניברסיטת פיירלי דיקינסון  בניו ג'רזי, וסיימה השתלמות בתקשורת ציבורית במערכת ה-BBC בלונדון.

הצטרפה לגלי צה"ל במרץ 1999, ושימשה בשורת תפקידים בתחנה במשך כ-19 שנה. את תחילת דרכה בתחנה עשתה כמבזקנית ובהמשך כמגישה וכעורכת של חדשות ויומנים, בין היתר של תוכנית האקטואליה "בוקר טוב ישראל". בשנת 2003 מונתה לסגנית של ראש מחלקת החדשות צביקה גולדברג, לממלאת מקומו ולרכזת הכתבים במערכת התחנה.

בספטמבר 2006 מונתה לראש מחלקת החדשות של התחנה, וכיהנה בתפקיד עד קיץ 2014.

בספטמבר 2017 מונתה לראש מערכת החדשות בעיתון "כלכליסט".

בשנים 2005–2016 שימשה אלטשטיין גם כמרצה במכללה האקדמית ספיר.

### מפקדת גלי צה"ל
באוגוסט 2021, לקראת תום כהונתו של מפקד גלי צה"ל שמעון אלקבץ וברקע הכוונות לסגור את התחנה, הודיע שר הביטחון בני גנץ על החלטתו למנות את אלטשטיין לממלאת מקום מפקד התחנה למשך שלושה חודשים, עד אשר יתבהר עתיד התחנה. אלטשטיין היא האישה הראשונה לכהן בתפקיד.

שלושה חודשים לאחר מינויה של אלטשטיין כממלאת מקום מפקד התחנה, האריך גנץ את כהונתה לפרק זמן לא ידוע.

לאחר פרסום תחקיר שייחס לאמיר איבגי "יצירת סביבת עבודה עוינת", באוקטובר 2021 סיכמה אלטשטיין עם איבגי על סיום תפקידו כמנהל מחלקת החדשות של התחנה.

בפברואר 2022 הדיחה אלטשטיין את הפרשן הפוליטי של התחנה יעקב ברדוגו מהגשה משותפת עם ירון וילנסקי של התוכנית "וילנסקי את ברדוגו", המשודרת בחמש בערב. את המהלך הסבירה אלטשטיין במכתב לאנשי תחנת הרדיו המציג את נורמות ההתנהגות הראויות בתחנה. השינוי ספג ביקורת ממפלגות האופוזיציה, הליכוד, ש"ס, יהדות התורה והציונות הדתית, שהודיעו על החרמת התחנה. למחרת ברדוגו התפטר בשידור חי גם מהגשת התוכנית "מחשבות בע"מ", לאחר שתקף את התחנה במונולוג.

### לאחר גלי צה"ל
בסוף פברואר הסתיימה כהונתה כמפקדת גלי צה"ל. ביוני 2023 החלה לעבוד ברשת בלומברג, שבה תסקר את תחומי הכלכלה והממשל בישראל.

## קישורים חיצוניים

* 
* 
* 
* 
* 
* 

## הערות שוליים

קטגוריה:מגישות חדשות ישראליות
קטגוריה:מגישי חדשות ישראלים
קטגוריה:מפקדי גלי צה"ל
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי אוניברסיטת פיירלי דיקינסון
קטגוריה:ישראליות שנולדו ב-1974
קטגוריה:ישראלים שנולדו ב-1974
רנו קיגר

**רנו קיגר** (באנגלית: **Renault Kiger**) היא מכונית משפחתית קטנה במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-28 בינואר 2021, עם שיווק שהחל במרץ 2021. הקיגר מיועדת לשוק ההודי בלבד.

## מפרט טכני
יחידת ההנעה כוללת מנוע בנזין בנפח 1.0 ליטר המספק 72 כ"ס או עם מגדש טורבו המספק 100 כ"ס, לצד תיבת הילוכים ידנית בעלת חמישה הילוכים או תיבת הילוכים רציפה.

## גלריה

קובץ:2021 Renault Kiger RXZ (India) rear view.png|מבט אחורי
קובץ:2021 Renault Kiger RXZ (India).png|פנים


## קישורים חיצוניים

* 

## הערות שוליים

קיגר
קטגוריה:קרוסאובר
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2021
למבורגיני אסנצה SCV12

**למבורגיני אסנצה SCV12** (באיטלקית: **Lamborghini Essenza SCV12**) היא מכונית ספורט במרכב קופה, שמיועדת למרוצים בלבד, שמיוצרת על ידי למבורגיני בייצור מוגבל (40 יחידות) משנת 2020. היא נחשפה ב-29 ביולי 2020.

היא מופיעה כמכונית שאפשר לשחק בה באספלט 9.

## עיצוב
העיצוב החיצוני שואב השראה מדגמים חד פעמיים שיועדו למרוץ של למבורגיני, העיצוב החיצוני מעוצב בבעיצוב מיוחד המשפר את האווירודינמיות, בחלק האחורי של המכונית היא ארוכת יותר ומשופעת עם כנף אחורית גדולה, בחלק הקדמי, האחורי והצדדי ישנו ספויילר אחורי.

## מפרט טכני
מנוע בנזין V12 צילינדרים בנפח 6.5 ליטר המספק 830 כ"ס ב-8,500 סל"ד. המנוע בגרסת הנעה אחורית. תיבת הילוכים ידנית רציפה בעלת שישה הילוכים. המהירות המרבית עומדת על 305 קמ"ש.

## הפקה
המכונית אינה מותרת לנסיעה בכבישים ומיועדת לימי מסלול בלבד, למבורגיני לא מאפשרת לקונים להחזיק את המכונית בביתם אלא בהאנגר מיוחד באחד ממתקני למבורגיני. למבורגיני מאפשרת שליטה על מצלמות האבטחה של האנגר לכל בעל מכונית, בנוסף למבורגיני אחראית לכל תקלה שתהיה למכונית ולא הבעלים. בזמנים של מרוצים שבו אחד הבעלים מעוניין להשתתף במרוץ למבורגיני תביא את המכונית לאתר המרוץ. הקונים יקבלו גם אימון בחינם מנהגי המרוץ של היצרן.

מסירות הרכב לקונים החלו בדצמבר 2020.

## גלריה

קובץ:Lamborghini Essenza SCV12 004.jpg|מבט אחורי-צדדי
קובץ:Lamborghini Essenza SCV12 002.jpg|מבט לצד


## קישורים חיצוניים

* 

## הערות שוליים

אסנצה SCV12
קטגוריה:מכוניות ספורט
קטגוריה:מכוניות קופה
קטגוריה:מכוניות מרוץ
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2020
פינוי חירום

[שמאל|ממוזער|250x250 פיקסלים| מפונים עוזבים את [גלווסטון (טקסס)|גלווסטון , דרך הכביש המהיר 45, במהלך הגעתה של הוריקן ריטה ב-2005.]]
**פינוי חירום** הוא יציאה מיידית או בריחה של אנשים הרחק מאזור שמכיל איום קרוב, איום מתמשך או סכנת חיים או רכוש.

פינוי החירום יכול לנוע מפינוי בניין בקנה מידה קטן עקב סופה או שריפה ועד לפינוי יישובים בגלל שיטפון, מלחמה או שקע ברומטרי מתקרב, במיוחד סופה טרופית. במצבים הכוללים חומרים מסוכנים או זיהום אפשרי, המפונים עלולים להיטהר לפני יציאתם מהשטח המזוהם. תכנון הפינוי הוא היבט חשוב בניהולו של הפינוי, כך שפינוי חירום מהווה רק חלק ממנו. פינוי חרום יכול להתרחש גם כאשר ממשלה מכריזה על מצב חירום.

## סיבות לפינוי חירום
פינויים עשויים להתבצע לפני, במהלך או אחרי אסונות כגון:

* **[[אסון טבע|אסונות טבע]]**
** התפרצות געשית של הרי געש
** סופות טרופית
** שיטפונות
** רעידות אדמה
** צונאמי
** שרפות יער
* **אסונות תעשייתיים**
** תאונות כימיות
** תאונות גרעיניות
* **תחבורה**
** תאונות דרכים
** תאונות רכבת
** פינוי חירום ממטוסים
* **[[שרפה|שרפות]]**
** שרפות תעשייתיות
* **[[התקפה (צורת קרב)|אירועים ביטחוניים ואיומים]]**
** פיצוצים כירי טילים
** פיגועי טרור
** קרבות צבאיים כחדירה קרקעית בזמן מלחמה
** מלחמה גרעינית
* **תקלות טכנולוגיות ותעשייתיות**
** דליפת חומרים מסוכנים
** תקלה בכור גרעיני
* **מגפות/משבר בריאותי**
* **כישלון מבני**
* **[[פנדמיה]]**


## סכנות לציבור המפונים לאחר אירוע פינוי חירום
פינוי חירום אינו מסתיים בסיום האירוע המיידי. אלא מותיר אחריו שורה של אתגרים וסכנות פיזיות ונפשיות, עבור המפונים והקהילה כולה.

* **סכנות פיזיות וסביבתיות**
** חשיפה לחומרים מסוכנים/מזהמים
** מבנים ותשתיות רעועים
** היעדר שירותים חיוניים
** מפגעים סביבתיים משניים
** איומי בטיחות כלליים
* **סיכונים בריאותיים**
** התפרצות מחלות, ביניהם נפשיות ובעלי השפעות של תחלואה כפולה
** החמרת מצבים רפואיים קיימים
** קשיי גישה לתרופות וטיפולים
** תזונה לקויה
* **השלכות פסיכולוגיות ורגשיות**
** טראומה ופוסט-טראומה
** חרדה ודיכאון
** אובדן תחושת ביטחון ושייכות
** קשיי הסתגלות וניתוק חברתי
** עלייה במתחים במשפחה ובקהילה
** **השפעה על [[ילד]]ים ו[[התבגרות|בני נוער]]**: ילדים רגישים במיוחד לשינויים וחוסר ודאות. עלולים להגיב בחרדה, רגרסיה התפתחותית, בעיות התנהגותיות, קשיי שינה ולימודים. בנוסף לסכנת חשיפה להתעללות וניצול מיני כקורבנות פוטנצילים ללא עורף משפחתי מתפקד.
** שכול ואובדן
* **אתגרים חברתיים וכלכליים**
** אובדן רכוש ופרנסה
** קשיי תעסוקה וכלכלה
** חינוך והתפתחות ילדים
** קריסת קהילות
** בירוקרטיה וקבלת סיוע: תהליך קבלת סיוע מהמדינה, חברות הביטוח וגופים אחרים יכול להיות מסורבל, מייגע ומתסכל, ולהוסיף עומס נפשי על המפונים.


## ראו גם
* שירותי חירום
* אירוע חירום אזרחי

## לקריאה נוספת

* Gershenfeld, Neil, Mathematical Modelling. OUP, Oxford, 1999.
* Hubert Klüpfel, A Cellular Automaton Model for Crowd Movement and Egress Simulation. Dissertation, Universität Duisburg-Essen, 2003.
* Stollard, P. and L. Johnson, Eds., "Design against fire: an introduction to fire safety engineering design", London, New York, 1994.
* Künzer, L. Myths Of Evacuation in FeuerTRUTZ International 1.2016, p. 8-11


## הערות שוליים

## קישורים חיצוניים

* 
* 
* 
* 
* 
* קבוצת הנדסת בטיחות אש באוניברסיטת גריניץ'
* נתיבי פינוי חירום בארצות הברית לפי מדינה
* קטגוריה:חירום
קטגוריה:בטיחות
*
רומן דל קסטיו

**רומן דל קסטיו** (בצרפתית: **Romain Del Castillo**; נולד ב-29 במרץ 1996) הוא כדורגלן צרפתי המשחק בעמדת הקשר והקיצוני בברסט.

## קריירה
דל קסטיו נולד בצרפת, והצטרף למחלקת הנוער של אולימפיק ליון. ב-20 בנובמבר 2015 ערך את הופעת הבכורה שלו בליג 1 בהפסד 0–3 לניס.

לקראת עונת 2016/2017 הושאל לבורק-אן-ברס מהליג 2.

בעונת 2017/2018 הושאל לנים, גם היא מהליג 2, ובתום העונה העפיל איתה לליג 1.

ב-28 ביוני 2018 נרכש תמורת 2 מיליון אירו על ידי סטאד רן מהליג 1, וחתם על חוזה לארבע עונות.

ב-31 באוגוסט 2021 חתם בברסט, גם היא מהליג 1.

## תארים
;סטאד רן
* הגביע הצרפתי (1): 2018/2019

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:חלוצי כדורגל צרפתים
קטגוריה:כדורגלני אולימפיק ליון
קטגוריה:כדורגלני נים
קטגוריה:כדורגלני סטאד רן
קטגוריה:כדורגלני ברסט
קטגוריה:צרפתים שנולדו ב-1996
ג'ון קמפסטון

**ג'ון האוורד לידט קמפסטון** (באנגלית: **John Howard Lidgett Cumpston**; 19 ביוני 1890 – 9 באוקטובר 1954) היה עובד ציבור אוסטרלי בכיר, ומנכ"ל משרד הבריאות האוסטרלי ושירות הסגר האוסטרלי .

## ביוגרפיה וקריירה
קמפסטון נולד בסאות' יארה , מלבורן, ויקטוריה, אוסטרליה ב-19 ביוני 1880, להוריו אליזבת קמפסטון (לבית ניומן) וג'ורג' ויליאם קמפסטון. הוא למד בקולג' וסלי , והמשיך ללמוד רפואה (בריאות הציבור ורפואה מונעת) באוניברסיטת מלבורן (1898–1902).

בדצמבר 1907, הוא מונה לקצין רפואי בלשכת הבריאות המרכזית באוסטרליה המערבית. הוא הצטרף לשירות הסגר האוסטרלי  ב-1908. מאוחר יותר, במרץ 1921, הוא מונה לנהל את שירות הסגר האוסטרלי.

ב-2 בינואר 1908, הוא התחתן עם גלדיס מאבה, בתו של ד"ר וולפול. בין שבעת ילדיהם היו אינה מרי, היסטוריונית אקדמית של האימפריאליזם הבריטי, וג'ון סטנלי, דיפלומט, סופר ומוציא לאור.

ב-1 במרץ 1921 מונה למנכ"ל הראשון של משרד הבריאות של ממשלת אוסטרליה. קמפסטון פרש מהתפקיד במאי 1945, שנכנסה לתוקף רק ב-18 ביוני באותה שנה.

במרץ 1929, מונה קמפסטון כעמית במסדר מיכאל הקדוש וג'ורג' הקדוש לשירותים כמנכ"ל הבריאות ושירות הסגר האוסטרלי.

ב-1949, הוא היה יועץ הבריאות של סרי לנקה.

קמפסטון נפטר בפורסט , קנברה ב-9 באוקטובר 1954.

## הערות שוליים

קטגוריה:מסדר מיכאל הקדוש וג'ורג' הקדוש: עמיתים
קטגוריה:פקידים במשרדי ממשלה
קטגוריה:אוסטרלים שנולדו ב-1880
קטגוריה:נפטרים ב-1954
קודי חאקפו

**קודי מאתס חאקפו** (בהולנדית: **Cody Mathès Gakpo**; נולד ב-7 במאי 1999) הוא כדורגלן הולנדי המשחק בעמדת הקיצוני והחלוץ בליברפול מהפרמייר ליג ובנבחרת הולנד.

## קריירת מועדונים
### פ.ס.וו איינדהובן
חאקפו נולד באיינדהובן שבהולנד. גדל במחלקות הנוער של איינדהובן ופ.ס.וו. איינדהובן, אליה הגיע בשנת 2007.

ב-25 בפברואר 2018 הוא ערך את הופעת הבכורה שלו בקבוצה הבוגרת של פ.ס.וו, כשנכנס כמחליף בניצחון 3-1 על פיינורד במסגרת המחזור ה-25 בליגת העל ההולנדית לעונת 2017/2018. זו הייתה הופעתו היחידה בעונה זו, בסיומה זכה המועדון באליפות הולנד.

בעונת  זכה חאקפו לדקות משחק רבות יותר במדי המועדון. ב-26 בספטמבר 2018 הוא הבקיע את שער הבכורה שלו במועדון, בניצחון 4-0 על אקסלסיור מאאסליוס במסגרת הסיבוב הראשון של הגביע ההולנדי. ב-3 בפברואר 2019 הוא הבקיע את שער הבכורה שלו בליגה, בניצחון 5-0 על פורטונה סיטארד במסגרת המחזור ה-20. בסך הכל ערך חאקפו 16 הופעות ליגה בעונה זו והבקיע שער אחד, וקבוצתו סיימה במקום השני בליגה.

בשתי העונות הבאות ערך חאקפו 48 הופעות ליגה והבקיע 14 שערים, כאשר בעונת  קבוצתו סיימה פעם נוספת במקום השני בליגה.

ב-7 באוגוסט 2021 שיחק חאקפו משחק מלא בניצחון 4-0 על אייאקס במסגרת מגן יוהאן קרויף.

בעונת 2021/2022 נבחר לכדורגלן השנה בהולנד, לאחר שסיים את העונה עם 12 שערים ו-13 בישולים.

### ליברפול
ב-28 בדצמבר 2022, קודי חאקפו הסכים לחתום בליברפול מהפרמייר ליג האנגלית, ברגע שחלון ההעברות יפתח ב-1 בינואר 2023. בבי-בי-סי ספורט דווח שהוא הסכים לחוזה של חמש וחצי שנים בסכום העברה של בין 35.4 מיליון ל-44.3 מיליון פאונד (40 מיליון ל-50 מיליון אירו), סכום שיא עבור פ.ס.וו. איינדהובן. ב-14 בינואר ערך הופעת בכורה בקבוצה, בהפסד 0–3 לברייטון אנד הוב אלביון. ב-13 בפברואר כבש שער ראשון בקבוצה בניצחון 2–0 על אברטון. בסך הכל כבש 7 שערי ליגה ב-21 הופעות פרמייר ליג בעונתו הראשונה בקבוצה.

## קריירה בינלאומית
חאקפו יכול היה לשחק עבור נבחרות הולנד, גאנה או טוגו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 לשנת 2021. הוא ערך בטורניר שלוש הופעות, בהן הבקיע שני שערים.

חאקפו היה חלק מסגל נבחרת הולנד בטורניר יורו 2020.

ב-21 ביוני 2021 הוא ערך את הופעת הבכורה שלו בנבחרת, כשהחליף את פרנקי דה יונג בדקה ה-79 בניצחון 3-0 על נבחרת מקדוניה הצפונית במסגרת שלב הבתים של הטורניר. ב-4 בספטמבר הוא הבקיע את שער הבכורה שלו בנבחרת, בניצחון 4-0 על נבחרת מונטנגרו במסגרת מוקדמות מונדיאל 2022.

חאקפו נכלל בסגל נבחרת הולנד בטורניר מונדיאל 2022, והבקיע בכל אחד ממשחקי הבתים, נגד סנגל, אקוודור וקטר.

נכלל בסגל נבחרת הולנד לטורניר יורו 2024.

## חיים אישיים
חאקפו הוא נוצרי-פנטקוסטלי. הוא אמר, "אני קורא בתנ"ך כל יום, אני מתפלל כל יום, אני אוהב ללכת לכנסייה, ואני קורא הרבה ספרים על דת הנצרות".

## תארים
;פ.ס.וו. איינדהובן
* אליפות הולנד: 2017/2018
* מגן יוהאן קרויף: 2021, 2022
* הגביע ההולנדי: 2021/2022

;ליברפול
;* גביע הליגה האנגלית: 2023/2024
;* אליפות אנגליה: 2024/2025
**אישיים**
* כדורגלן השנה בהולנד: 2021/2022
* יורו 2024-נעל הזהב

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:איינדהובן: כדורגלנים
קטגוריה:כדורגלני פ.ס.וו. איינדהובן
קטגוריה:כדורגלני ליברפול
קטגוריה:כדורגלני נבחרת הולנד
קטגוריה:ספורטאים הולנדים באנגליה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:אישים ממוצא גנאי
קטגוריה:הולנדים שנולדו ב-2000
זראר אחמד אוסמאני

**זראר אחמד אוסמאני** (בפשטו: **ضرار احمد عثمانی**, בפרסית: **ضرار احمد عثمانی**; נולד ב-1964) פוליטיקאי אפגני שהיה שר במספר משרדים לרבות משרד החוץ.
## ביוגרפיה
אוסמאני נולד בכפר באזור פרוואן. הוא למד בבית הספר בקאבול והמשיך ללימודי הנדסה בשנים 1983–1988. בסופו של דבר הוא סיים מכון פדגוגי בפרוואן עם הסמכה לפיזיקה ומתמטיקה.

לאחר פלישת ברית המועצות לאפגניסטן הוא הצטרף למאבק המזוין נגד הפולשים. לאחר נפילת השלטון שנתמך על ידי ברית המועצות אוסמני מונה לראש המשטרה באזור פרוואן. בשנים 1998–2002 הוא עבד בשגרירות אפגניסטן באיראן. לאחר נפילת משטר הטאליבן הוא חזר לארצו ובשנת 2004 מונה למושל פרוואן.

בשנת 2005 אוסמני קודם לשר הפנים. בשנת 2009 הוא מונה למשרד חדש הממנוה במלחמה בסמים. לאחר ארבע שנים בתפקיד, אוסמני החל בכהנתו כשר החוץ של אפגניסטן.

בשנת 2015 זראר אחמד אוסמאני פוטר מתפקידו ולא מונה לתפקיד חדש בממשל.

## קישורים חיצוניים

* קורות חיים

קטגוריה:פוליטיקאים אפגנים
קטגוריה:שרי חוץ
קטגוריה:ילידי 1964
פראונדקטילוס

**פראונדקטילוס** (שם מדעי: *Preondactylus*; מילולית: "הכנפיים של פרונה ") הוא סוג של פטרוזאור קטן פרימיטיבי שחי בטריאס העליון באירופה. המאובנים שלו התגלו באזור איטליה, בקרבת העיר אודינה שבאלפים האיטלקיים ותוארכו ללפני 216 עד 203 מיליון שנה מזמננו. הסוג מכיל מין אחד - *Preondactylus buffarinii*.

## מאפיינים
פטרוזאור זה היה פרימיטיבי וקטן יחסית עם מוטת כנפיים של 45 ס"מ בלבד. היה בעל זנב ארוך יחסית, רגליים ארוכות, לסתות בעלות שיניים חדות שהתאימו לאכילת דגים או חרקים, או שניהם. ככל הנראה הוא עופף מעל מקווי מים וחטף טרף חולף בלסתותיו. הכנפיים שלו היו קצרות יחסית כך שלא יכל לדאות לזמן רב כמו פטרוזאורים מאוחרים.

הפראונדקטילוס דמה לאודימורפודון וכמה חוקרים רואים בו סוג במשפחת הרמפורינקוסיים, אף שרוב המינים התפתחו רק במשך היורה.

## קישורים חיצוניים

קטגוריה:פטרוזאוריה
קטגוריה:בעלי חיים שחיו בטריאס עליון באירופה
קטגוריה:פטרוזאורים שחיו בטריאס
קטגוריה:מאובני טקסונים שתוארו ב-1984
קמפילוגנתואידס

ממוזער|איור אפשרי של קמפילוגנתואידס.
**קמפילוגנתואידס** (שם מדעי: *Campylognathoides*; משמעות השם: "לסת מעוקלת") הוא סוג נכחד של פטרוזאור פרימיטיבי שהתקיים ביורה התחתון לפני 182 מיליון שנה. המאובנים שלו התגלו בגרמניה בחבל וירטמברג. בתחילה התגלו רק ממצאים של שברי כנף אך בהמשך התגלו ממצאי שלדים במצב שלם יותר. ממצאים נוספים התגלו ברחבי אירופה ובהודו.

בסוג זה נכללים 3 מינים, כשמין נוסף מוטל בספק וכנראה שמבוסס על שרידי דגים:
* Campylognathoides zitteli, תואר ב-1894
* Campylognathoides liasicus, תואר ב-1858 
* Campylognathoides" indicus, תואר ב-1974

פטרוזאור זה היה קטן יחסית ובתחילה נקרא פטרודקטיל, אף שלא היה קרוב אליו. הוא היה קרוב יותר לפטרוזאורים פרימיטיביים כמו הרמפורינקוסיים ששגשגו במשך היורה ובייחוד לדוריגנתוס, אך היה בעל מאפיינים מפרידים כמו גולגולת קצרה וחזקה יותר. היה לו זנב ארוך, כנפיים עטויות קרומי עור דקים ולסתות מלאות שיניים שעזרו לתפוס דגים חלקלקים. מוטת כנפיו נעה בין 1.8 ל-3 מטרים, בהתאם למין.

## קישורים חיצוניים

קטגוריה:פטרוזאוריה
קטגוריה:פטרוזאורים שחיו ביורה תחתון באירופה
קטגוריה:מאובני טקסונים שתוארו ב-1928
שורש 20

**שורש 20**, או **בּאו בּוּ** (בסינית: **勹部**, פיניין: **Bāo bù**) הוא השורש העשרים של הכתב הסיני. פירושו "**עטיפה**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 64 תווים (מתוך 49,030) שניתן למצוא תחת שורש זה.

## התפתחות

קובץ:勹-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:勹-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:勹-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+52F9

קטגוריה:שורשים (כתב סיני)
סארדאנאפאלוס

**סארדאנאפאלוס** הוא דמות ספרותית-בדיונית שנוצרה על ידי הסופר היווני קטסיאס, הוא מתואר כמלך האחרון של האימפריה האשורית וכמי שהביא במו ידיו לנפילתה. סארדאנאפאלוס מצטייר כדמות דקדנטית המכלה את חייו ואת משאבי האימפריה ומת באורגיית הרס. הדקדנס האגדי של סארדאנאפאלוס הפך מאוחר יותר לנושא בספרות ובאמנות, במיוחד בעידן הרומנטי.

חוקר הספרות הבריטי ארנסט הרטלי קולרידג' , בהערותיו על עבודותיו של ביירון, קובע, "אין צורך להזכיר לקורא המודרני סארדאנאפאלוס ההיסטורי הוא דמות לא מאומתת אם לא בלתי ניתנת לאימות ... הדמות הנשית שקטסיאס תיאר או המציא, הוא נוכל ועצלן השקוע בהוללות, שבסופו של דבר נאלץ לאחוז נשק, ולאחר התנגדות ממושכת אך לא יעילה, התאבד על מנת שלא ייאסר".

## תמצית הסיפור
הסיפור המקורי מפרי עטו של קטסיאס אבד ונשמר בספריו של דיודורוס סיקולוס. דיודורוס אומר שסרדנאפאלוס, בנו של אנקינדארקסס, עלה על כל השליטים הקודמים בעצלות ובפאר. הוא בילה את כל חייו בשחיתות והשחתת מידות. הוא התלבש בבגדי נשים והתאפר. היו לו פילגשים רבים שני המינים. ודרש כי סיפוק פיזי הוא מטרת החיים היחידה. אורח חייו גרם לחוסר שביעות רצון בתוך האימפריה האשורית, ואיפשר לקנוניה נגדו להתפתח ברית של מדים, פרסים ובבלים ערערה על האשורים. סרדנפולוס עורר את עצמו לפעולה והצליח לנצח את המורדים מספר פעמים בקרב, אך לא הצליח לרסק אותם. מתוך אמונה שהביס את המורדים, סרדנאפלוס חזר לאורח חייו הדקדנטי, והורה על הקרבת קורבנות וחגיגות. אך המורדים בכוחות חדשים. חייליו של סרדנאפאלוס הופתעו במהלך החגיגות והצבא האשואי הובס בקרב המכריע.

סרדנאפאלוס חזר לנינוה כדי להגן על בירתו, בעוד צבאו הופקד בפיקודו של גיסו, שהובס ונהרג עד מהרה. לאחר ששלח את משפחתו למקום מחסה בטוח, נערך סרדנפלוס להחזיק את נינוה. הוא הצליח לעמוד במצור ארוך, אך בסופו של דבר גשמים כבדים גרמו להצפה של החידקל, מה שהוביל להתמוטטות אחת מחומות ההגנה. כדי למנוע ליפול לידי אויביו, סרדנאפאלוס בנה לעצמו מדורה לשריפת גופתו ענקית עליה הוא הערים את כל הזהב, הכסף והלבוש המלכותי שלו והעלה את עצמו, את הסריסים והפילגשים שלו וכל רכושו באש.

## אזכורים מאוחרים

**[[מות סארדאנאפאלוס]]** (צרפתית: **La Mort de Sardanapale**) הוא ציור של הצייר אז'ן דלקרואה משנת 1827.

בדפי המבוא של הספר הראשון באתיקה של אריסטו, אלה שמשווים את החיים הטובים לחיים של התמסרות והשתעבדות לעונג, דומים לסרדנאפאלוס.

במערכה 4 בפאוסט של גתה, פוסט משיב בקריאה "סארדאנאפאלוס!" לשאלה של מפיסטופלס: למה פאוסט שואף. מפיסטופלס מציע את חיי ההנאה כמטרת חייו של פאוסט.

## ראו גם
* אשורבניפל, ממלכיה האחרונים של אשור, עליו מבוססת כנראה דמותו של סרדנאפאלוס.
* אלאגבאלוס, קיסר רומאי שדמותו וקורות חייו מזכירים את סארדאנאפאלוס

## קישורים חיצוניים

* 

קטגוריה:היסטוריוגרפיה יוון העתיקה
מהינדרה XUV700

**מהינדרה XUV700** (באנגלית: **Mahindra XUV700**) היא מכונית קומפקטית במרכב קרוסאובר, בעלת חמישה מקומות, שמיוצרת על ידי מהינדרה & מהינדרה משנת 2021. היא נחשפה ב-14 באוגוסט 2021.

## מפרט טכני
המהינדרה כוללת שתי אפשרויות ומנועים:

* מנוע בנזין בנפח 2.0 ליטר טורבו המספק כ-200 כוח סוס.
* מנוע דיזל בנפח 2.2 ליטר טורבו המספק כ-155 או 158 כוחות סוס. 
שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים.

## גלריה

קובץ:2021 Mahindra XUV700 2.2 AX7 (India) front view.png|מבט קדמי
קובץ:2021 Mahindra XUV700 2.2 AX7 (India) rear view.png|מבט אחורי
קובץ:2021 Mahindra XUV700 2.2 AX7 (India) interior.png|פנים


## קישורים חיצוניים

*

## הערות שוליים

קטגוריה:דגמי מכוניות שהושקו ב-2021
פרנץ סצ'י (סופר)

**פרנץ סצ'י** (במקור **שטרן**, בהונגרית: **Szécsi Ferenc**; דובריצה, 5 מאי , 1905 – בודפשט, 7 בינואר 1945), סופר, בלשן, היסטוריון תרבות יהודי-הונגרי, אביו של זמר המוזיקה הקלה פאל סצ'י.

## ביוגרפיה
ממוזער| המילון הגדול של מילים זרות (1936) של פרנץ סיצ'י
פרנץ סצ'י נולד במשפחה יהודית כבנם של שאנדור סצ'י (במקור שלמה שטרן) ושל יוזפין קֶנטנֶר. ב-30 בספטמבר 1937 נשא לאישה את קלרה סֶמֶרֶה בבודפשט (26 בינואר 1916 - 28 במאי 2004) בתם של גזה סמרה (במקור אביו שלמה שטרן ואמו מלווינה פליישמן) ושל אנטוניה אוגוסטה קולמן. ילדיהם היו מריה (1938), קטלין (17 בפברואר 1941 – 30 בדצמבר 2012), פאל (1944–1974) זמר מוזיקה קלה.

מותו של פרנץ סצ'י נגרם כתוצאה מפגיעת מוקש, על פי הרישום בתעודת הפטירה, אך בתו טענה שהוא נרצח כנראה בידי אנשי מפלגת צלב החץ בימים האחרונים לפני שחרור בודפשט.

פרנץ סצ'י עסק גם בפרשנות ובחידושי השפה ההונגרית, גיליון 10.10.1942 של "יומן סנטש" מספק כמה דוגמאות מחוברתו המכילה אלפיים מילים הונגריות מחודשות. יצירתו בשם "מילון המלים ההונגריות החדשות" מתוארת על ידי העיתון "סקירה הונגרית" (Magyar Szemle) כחוברת קטנה עם רעיונות גרוטסקיים. העיתון מציין עוד כי רק אדם מוסמך צריך לגעת בשפה ההונגרית. הסופר שאנדור מאראי מתח ביקורת על יצירתו בזו הלשון: "קראתי בהסתייגות את החוברת הראשונה של פרנץ סצ'י, את **מילון המלים ההונגריות החדשות**. זו דוגמה טובה לכך עד כמה אדם בעל כוונה טובה יכול לפגוע בשפה ההונגרית, מתוך החלטה שנקבעה מראש. במקום מאות מילים ממוצא לועזי, העבודה מציעה מקבילה הונגרית שהמחבר ייצר בעצמו." פעילותו המתחדשת של סיצ'י בשפה הוצגה על ידי כמה עיתונים בני זמנו (בגיליון נפסבה מ-7 בנובמבר 1941 פורסם מאמר שנכתב באמצעות מילותיו החדשות של סיצ'י). המלחין היהודי-הונגרי שאנדור ימניץ הצביע על חוסר הדיוק בפרשנותו של סצ'י למונחים מוזיקליים.

## עבודותיו
* מילון מילים הונגריות חדשות, 1926;
* מילון מילים זרות, 1936;
* ציטוטים המשמשים בספרות, בעיתונות ובשפה. אוסף ציטוטים בהונגרית, בלטינית, ביוונית, בגרמנית, בצרפתית, באיטלקית, באנגלית וכו'. אוסף אמרות ספרותיות והיסטוריות עם הסברים על מוצאן ושימושן. 1937
* מה שנשאר מחוץ להיסטוריה, 1940;
* לקסיקון של השכלה כללית, 1941
* 2000 שאלות ותשובות
* חוסר ההונגריות של השפה הרשמית והנפוצה שלנו, 1942;
* ספר המגן על השפה ההונגרית, 1943.

## לקריאה נוספת
* מחברי המחוזות של יאס-נאג'קון-סולנוק בלקסיקון הספרותי ההונגרי החדש (המקור של הלקסיקון הספרותי ההונגרי החדש מערבב את הנתונים שלו עם אלה של המשורר פרנץ סיצ'י)
* פאולינה אווה: בלדת מוזיקה. בודפשט, 1986.
* szecsipal.mindenkilapja.hu

## קישורים חיצוניים

## הערות שוליים

קטגוריה:בלשנים ולשונאים יהודים הונגרים
קטגוריה:סופרים יהודים הונגרים
קטגוריה:נספי השואה
קטגוריה:הונגרים שנולדו ב-1905
קטגוריה:הונגרים שנפטרו ב-1945
ריק לארסן

**ריצ'רד ריי לארסן** (באנגלית: **Richard Ray Larsen**; נולד ב-15 ביוני 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת וושינגטון, ברציפות מאז 2001. לארסן חבר המפלגה הדמוקרטית.

## ביוגרפיה
לארסן נולד בעיר ארלינגטון השוכנת בצפון-מערב וושינגטון, ולמד באוניברסיטה הפסיפית-לותרנית (Pacific Lutheran University) ובאוניברסיטת מינסוטה, ולבסוף השלים את לימודיו הגבוהים עם תואר שני ביחסי ציבור. בעבר עבד כמנהל שירותי הציבור באיגוד רופאי השיניים של מדינת וושינגטון וכשדלנות ציבורי עבור רופאי השיניים במדינה. בהמשך עבד כפקיד לענייני פיתוח כלכלי בנמל אוורט. לארסן המשיך לכהן במועצת מחוז סנוהומיש בטרם הכריז על התמודדותו לקונגרס האמריקאי.

בשנת 2000 התמודד לראשונה אל בית הנבחרים של ארצות הברית במחוז הקונגרס השני של וושינגטון. בבחירות אלה גבר על ג'ק מטקלף, נציג המחוז מטעם המפלגה הרפובליקנית, אחרי שגרף 50% מקולות הבוחרים.

לארסן הושבע לתפקידו בבית הנבחרים ב-3 בינואר 2001. כחבר האגף המרכזי במפלגה הדמוקרטית, "הדמוקרטים החדשים", לארסן הוציא לעצמו מוניטין של חבר קונגרס מתון הפונה לבוחרים מתנדנדים ומכריעים במחוז החוף התחרותי מבחינה פוליטית שבפפינה הצפון-מערבית של מדינת וושינגטון. הוא עדיין שומר על תמיכה מקהילות המקיפות את ערי הנמל בלינגהאם ואוורט. ב-2007 הביע התנגדות לקריאות שתמכו בפתיחת הליך הדחה נגד נשיא ארצות הברית ג'ורג' ווקר בוש. בנובמבר 2009 הצביע בעד חוק הגנת החולה וטיפול בר השגה. לארסן תחילה התנגד לאישור השימוש בכוח מזוין נגד עיראק במהלך 2002, אך בהמשך נמלך בדעתו וב-2006 הביע תמיכה בהמשך מלחמת עיראק.

בקונגרס ה-117 של ארצות הברית חבר לארסן בוועדת הכוחות המזוינים ובוועדת התחבורה והתשתיות של בית הנבחרים, ובנוסף משרת כיושב ראש ועדת המשנה לענייני תעופה של ועדת התחבורה.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת וושינגטון
קטגוריה:בוגרי האוניברסיטה הלותרנית הפסיפית
קטגוריה:בוגרי אוניברסיטת מינסוטה
קטגוריה:שדלנים אמריקאים
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1965
גלגל המזל (קלף טארוט)

**גלגל המזל** שנקרא גם הגלגל, מזל, שינוי וגלגל הרפואה, הוא קלף מספר 10 בארקנה הגדולה של קלפי הטארוט.
ממוזער|קלף גלגל המזל
הקלף מציג גלגל בעל מספר חישורים זוגי בדרך כלל שעל פסגתו עומד ספינקס או מלאך, חמוש לרוב בחרב ובין צדדיו יש את האל אנוביס שעולה ונחש/ קוף/ שד שיורד ממנו. על הגלגל עצמו יש לעיתים ידית. גרסת חבילת הריידר של הקלף היא שילוב של שני איורים של הגלגל כפי שאייר אותם אליפז לוי וכן גם הגרסה של אוסוולד ווירט כשסימני האלכימיה של הגופרית, הכספית,  המלח והמים מופיעים על כל אחד מהדמויות, כשהמים מוצגים כגלים מוחשיים שעליהם הגלגל עומד. . בחלק מהחבילות נראית האלה פורטונה (לרוב עם כיסוי עיניים) מסובבת את הגלגל, כאשר על הגלגל שהיא מסובבת נראים ארבעה אנשים בעמדות מזל שונות (זה שנמצא בתחתית, זה שעולה לפסגה, זה שניצב בפסגה וזה שיורד מהפסגה).

## משמעות הקלף
הקלף מייצג את הדינמיות של החיים והגורל, שינויים ותהפוכות.

## קישורים חיצוניים

## הערות שוליים

קטגוריה:קלפי טארוט
עכבת גל

**עכבת הגל** (באנגלית: **Wave impedance**) של גל אלקטרומגנטי היא היחס בין המרכיבים הרוחביים של השדות החשמליים והמגנטיים ("המרכיבים הרוחביים" הם אלה שבזווית ישרה לכיוון ההתפשטות). עבור גל מישורי רוחבי-אלקטרו-מגנטי  הנע דרך תווך הומוגני, עכבת הגל שווה בכל מקום לעכבה העצמותית (intrinsic impedance) של התווך. בפרט, עבור גל מישורי הנע בחלל ריק, עכבת הגל שווה לעכבת הריק. ייצוגו בסמל Z ומתבטא ביחידות אוהם. לעיתים מסמנים עכבת גל ב־\eta במקום ב־Z, כדי למנוע בלבול עם עכבה חשמלית.

## הגדרה
עכבת הגל ניתנת על ידי:
: Z = {E_0^-(x) \over H_0^-(x)}

כאשר E_0^-(x) הוא השדה החשמלי ו־H_0^-(x) הוא השדה המגנטי, בייצוג פאזורי. באופן כללי, העכבה היא מספר מורכב.

מבחינת הפרמטרים של גל אלקטרומגנטי והתווך שהוא עובר דרכו, עכבת הגל ניתנת על ידי:

: Z = \sqrt {j \omega \mu \over \sigma + j \omega \varepsilon} 

כאשר \mu הוא החדירות המגנטית (פֶּרְמֵאַבִּילִיּוּת מַגְנֵטִית).

\varepsilon הוא המקדם הדיאלקטרי-פֶּרְמִיטִיבִיּוּת (הממשי), ו־\sigma הוא המוליכות החשמלית של החומר שהגל עובר בו (שתואם לרכיב המדומה של המקדם הדיאלקטרי מוכפל באומגה).

במשוואה, j היא היחידה המדומה ו־\omega הוא התדר הזוויתי של הגל.

כמו עכבה חשמלית, עכבת הגל היא פונקציה של תדר. במקרה של חומר דיאלקטרי אידיאלי (מבדד מושלם), המשוואה מצטמצמת למספר הממשי:
: Z = \sqrt {\mu \over \varepsilon}

## בריק
בריק עכבת הגלים של הגל המישורי היא:

: Z_0 = \sqrt{\frac{\mu_0} {\varepsilon_0}}

כאשר \varepsilon_0 הוא הוא המקדם הדיאלקטרי של הריק ו־\mu_0 הוא פרמאביליות הריק).

מכיוון ש:
: c_0 = \frac{1}{\sqrt{\mu_0 \varepsilon_0}} = 299,792,458\text{ m/s}

: Z_0 = \mu_0 c_0.

מכאן שהערך בעצם תלוי ב־\mu_0. \mu_0 = 4\pi \times 10^{-7} \text{H/m}, מכאן:

: Z_0 = 376.73031346177 \Omega \approx 120 \pi~\Omega.

הערך המקובל כיום של Z_0 הוא:

: Z_0 = 376.730313668(57)~\Omega.

## קישורים חיצוניים
* 

קטגוריה:קרינה אלקטרומגנטית
חיים דוד גז

הרב **חיים דוד גז** (ה'תקפ"ג, 1823 בערך – כ"ב בניסן ה'תרנ"ג, 8 באפריל 1893) היה רב תוניסאי ובן למשפחת הרבנים גז. בנו של הרב יוסף גז (הראשון) ואביו של הרב הראשי של יהדות תוניסיה הרב יוסף גז (השני). מחבר הספר "חיים לישראל". ספרו זה מצוטט רבות בכתבי חכמי תוניס, בדרך כלל מכונה בראשי התיבות "**חיי"ל**".

## ביוגרפיה
נולד בערך בשנת ה'תקפ"ג לרב יוסף גז מחבר ספר 'פי המדב"ר' ולבתו של הרב יהודה הכהן טנוג'י. אחיו הם הרבנים אליהו חי גג' ובן ציון גז.

היה תלמידו של הרב אברהם הכהן יצחקי, מגדולי רבני יהדות תוניסיה בכל הדורות ומחבר הספר "משמרות כהונה". ר' חיים דוד מצטט את רבו מספר פעמים בספרו "חיים לישראל".

נישא לג'אזלה, ביתו של הרב ישועה בלעיש, אותה תיאור בנו יוסף גז בהקדמה לספר "חיים לישראל" כתומכת משמעותית בפעילותו הרוחנית של בעלה: "תבורך מנשים הורתי מרת אמי ועטרת ראשי גאזלה נ"ע בת... החכם ושלם הכולל ישעיה בלעיש זצ"ל.. להשליך אחר גוה תמרוקי הנשים ותענוגיהן צופיה הליכות ביתה לעזור לבעלה לשקוד על דלתי בתי החכמה והמדע יומם ולילה לא ישבות... ובעבורה זכה לכל אלה".

נפטר כבן שבעים שנה, כפי שכתב בנו בהקדמה לספרו: "כי עלה מות בחלונינו יום שמת רבי אבינו רועינו הודנו והדרנו חשכו מאורות עינינו נפלה עטרת ראשנו כבן שבעים שנה עלה למנוחות. עוונותינו הטו אלה הצדיק אבד לא נצרכה אלא לקבלינהו בשמחה לכפר על בני ישראל".

## כתביו
בנו הרב יוסף גז מתאר את ר' חיים דוד כמי שבימי חייו: "אחז מעשה אבותיו הקדושים ויש שכמו לסבול משא של תורה וזכה לחבר על רוב התלמוד והרמב"ם שולחן ערוך ונושאי כליהם ועל הרב קהלת יעקב ושמחת יום טוב ופשטים ושו"ת כי אם בתורה ה' חפצו תורת חכם מקור חיים".

לאחר פטירתו פעלו בני משפחתו להוציא לאור מכתביו, והספר היחיד שהודפס הוא ספר החידושים **[https://www.hebrewbooks.org/pdfpager.aspx?req=37305&pgnum=1 חיים לישראל]** על סדר מועד בתלמוד בבלי. בן המחבר מציין את השותפים המרכזיים בהדפסת הספר: דודו הרב אליהו חי גג', חתנו של דודו הרב יעקב אלחאייק והרב שלמה שתרוג.

חלק' א' של הספר הודפס בתוניס בשנת תרס"ט בדפוס יעקב בן הרב אליהו חי גג', ובמהדורה חדשה על ידי יצחק גבריאל מימראן בירושלים בשנת תשס"ט, לצד הוצאה ראשונה של **[https://www.hebrewbooks.org/pdfpager.aspx?req=43741&pgnum=1 חלק ב']** של הספר מכתבי יד שנמצא באוסף הספרייה הלאומית. כתב היד כולל חידושים על המסכתות בבא קמא, בבא בתרא, מכות, עבודה זרה, תמורה וחולין, ואורכו נ"ט דף בכתיבה מערבית.

## הערות שוליים

קטגוריה:רבנים תוניסאים
סיגריד ראוסינג

**סיגריד מריה אליזבת ראוסינג** (אנגלית: Sigrid Maria Elisabet Rausing; נולדה ב-29 בינואר 1962) היא פילנתרופית שוודית, העוסקת גם באנתרופולוגיה ובהוצאה לאור. בשנת 2019 הייתה האישה העשירה ביותר בבריטניה. היא המייסדת של **קרן סיגריד ראוסינג**, אחד המוסדות הפילנתרופיים הגדולים ביותר בבריטניה, וכן הבעלים של כתב העת גרנטה והוצאת הספרים Granta Books.

## קורות חייה
סיגריד ראוסינג היא בת ל, בעלת התאגיד הבינלאומי טטרה פאק.

היא גדלה בלונד, שוודיה ובשנים 1983 עד 1986 למדה היסטוריה באוניברסיטת יורק. בעלת תואר שני ושלישי באנתרופולוגיה חברתית מיוניברסיטי קולג' לונדון. לצורך עבודת הדוקטורט היא התגוררה בשנים 1993–1994 בחווה שיתופית, דמוית קיבוץ, באסטוניה. על תקופה זו כתבה מספר מאמרים מחקריים ושני ספרים.

ראוסינג פרסמה מאמרים בנושאי זכויות אדם בניו סטייטסמן, בגרדיאן ובסאנדיי טיימס.

בשנת 2005 רכשה, יחד עם בעלה אריק אברהם, את כתב העת הספרותי גרנטה ואת הוצאת הספרים שלו.

בשנת 2013 הופיעה ברשימת מאה הנשים החזקות ביותר בבריטניה לפי ה-BBC.

## נדבנות
בשנת 1988 ראוסינג הקימה ארגון צדקה בשם Sea Foundation. בשנת 2003 שונה שם הקרן ל-Sigrid Rausing Trust. הקרן תורמת כ-200 מיליון ליש"ט מדי שנה לארגוני זכויות אדם ברחבי העולם. אחד הארגונים המרכזיים הנתמכים על ידי הקרן הוא "Hope not Hate", הפועל בבריטניה נגד גילויי גזענות ופשיזם וערך קמפיינים נגד ארגוני אסלאם קיצוני ונגד אנטישמיות. בין השאר תרמה הקרן לפליטים מבורמה, לקורבנות תעשיית המין באלבניה, לדיירי שכונות עוני בקניה ולקורבנות אלימות נגד נשים בבריטניה. כמו כן תרמה הקרן לארגוני זכויות האדם בישראל, בהם המוקד להגנת הפרט והאגודה לזכויות האזרח בישראל.

לראוסינג הוענקו מספר פרסים על פעילותה לקידום זכויות האדם בעולם.

בין השאר היא חברת דירקטוריון ב"מסדר הכפית", ארגון שוודי הפועל נגד קיצוניות פוליטית ודתית ובעד סובלנות, ששמו מבוסס על דברים שנשא עמוס עוז.

בשנים 2009 ו-2010 הייתה חברת ועדת השופטים שהמליצה על פרסי אמנסטי אינטרנשיונל בתחומי המדיה. מכהנת בוועדה המייעצת לבית הדין הפלילי הבינלאומי, וחברת כבוד במועצה הבינלאומית של Human Rights Watch.

## חיים אישיים
ראוסינג נשואה לאריק אברהם, מפיק טלוויזיה, קולנוע ותיאטרון שנולד בדרום אפריקה. הם מתגוררים בלונדון, ובבעלותם גם אחוזה בסקוטלנד.

## ספריה
* 
* 
* 

## קישורים חיצוניים

* 

## הערות שוליים

קטגוריה:מהגרים משוודיה לממלכה המאוחדת
קטגוריה:נדבניות
קטגוריה:בוגרי יוניברסיטי קולג' לונדון
קטגוריה:שוודיות שנולדו ב-1962
ברייט אוסאי-סמואל

**ברייט אוסאי-סמואל** (באנגלית: **Bright Osayi-Samuel**; נולד ב-31 בדצמבר 1997) הוא כדורגלן ניגרי המשחק בעמדת הקשר והקיצוני בברמינגהאם סיטי ובנבחרת ניגריה.

## קריירה
אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה.

הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ. הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי. בתום העונה ירד עם הקבוצה לליגה השלישית. לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית.

ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ. הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון.

ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו. הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021.

## קריירה בינלאומית
ב-17 בנובמבר 2022 ערך אוסאי-סמואל את הופעת הבכורה שלו בנבחרת ניגריה, בהפסד 4-0 לנבחרת פורטוגל במשחק ידידות.

נכלל בסגל נבחרת ניגריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:חלוצי כדורגל ניגרים
קטגוריה:כדורגלני בלקפול
קטגוריה:כדורגלני קווינס פארק ריינג'רס
קטגוריה:כדורגלני פנרבחצ'ה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים ניגרים באנגליה
קטגוריה:ספורטאים ניגרים בטורקיה
קטגוריה:ניגרים שנולדו ב-1997
קטגוריה:כדורגלני ברמינגהאם סיטי
Sick Boy (שיר)

"**Sick Boy**" הוא סינגל של צמד המוזיקה האלקטרונית האמריקאית, הצ'יינסמוקרס. השיר נכתב על ידי הצ'יינסמוקרס, טוני אן ואמילי וורן, והופק על ידי הצ'יינסמוקרס ושון פרנק. השיר יצא לאור, על ידי דיסרופטור רקורדס  וקולומביה רקורדס, ב-17 בינואר 2018, כסינגל מוביל מאלבום האולפן השני של הצמד בעל אותו השם. נכון לסמטמבר 2021, הסינגל הושמע למעלה מ-383 מיליון פעמים בספוטיפיי.

## וידאו קליפ
הווידאו קליפ הנלווה לשיר, בבימויו של ברואר, יצא ב-17 בינואר 2018. בווידאו קליפ נראים הצ'יינסמוקרס ומאט מקגווייר בביצוע השיר על במה ריקה. נכון לספטמבר 2021, הווידאו קליפ נצפה למעלה מ-298 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים בהוצאת קולומביה רקורדס
קטגוריה:שירי הצ'יינסמוקרס
קטגוריה:שירים באנגלית
קטגוריה:בלדות פופ
קטגוריה:שירי פלטינה כפולה בברזיל
ההתנגדות (כנופיה)

**ההתנגדות** (בספרדית: **La Resistencia**; מוכר גם בשם **Cárteles Unidos**, **איחוד הקרטלים**) הוא סינדיקט פשע וכוח צבאי למחצה מקסיקני, שהוקם על ידי שלושה קרטלים (קרטל המפרץ, קרטל סינלואה וקרטל האבירים הטמפלרים) כדי לפעול נגד קרטל לוס סטאס, שניסה למלא את החלל שהותיר קרטל לה פמיליה מיצ'ואקאן ופלש לחלקים מהמדינות חליסקו ומיצ'ואקאן.

לאחר מכן, פנתה הכנופיה להילחם גם בקרטל הדור החדש של חליסקו ובמיליציות האזרחיות החמושות ששמו להן למטרה לנקות את מקסיקו משלטון הקרטלים.

## היסטוריה
הכנופיה הוקמה בשנת 2010 על ידי איגנסיו קורונל ויאריאל, מנהיג קרטל סינלואה, לאחר שקרטל לוס סטאס התחיל להסיג את גבולו במיצ'ואקאן. במקור הכנופיה הורכבה מחמושים שהיו חברי קרטל מילניו, שהיה נאמן לקרטל סינלואה. הכנופיה נתמכה גם על ידי הקרטל המקומי, קרטל לה פמיליה מיצ'ואקאן, שלחם גם הוא נגד קרטל לוס סטאס וקרטל בלטרן-לייבה.

לאחר מכן, קרטל מילניו נטמע בקרטל סינלואה והקרטלים לה פמיליה מיצ'ואקאן ובלטרן-לייבה נהרסו על ידי הכוחות הפדרליים, מה שהוביל לכך שבשנת 2011 הצטרפו קרטל המפרץ וקרטל האבירים הטמפלרים להובלת הכנופיה, שהמשיכה במסעי האלימות שלה נגד קרטל לוס סטאס.

לאחר לכידתו של מנהיג קרטל מילניו ומותו של מנהיג קרטל סינלואה, החלה כנופיית ההתנגדות להילחם בקרטל הדור החדש של חליסקו. בשנת 2011 נעצרו שניים ממנהיגי הכנופיה המרכזיים, וב-11 בספטמבר 2012 נעצר מנהיג הכנופיה העליון, רמירו פוזוס גונזלס, והואשם ברצח 26 אנשים בגוודלחרה בנובמבר 2011.

בשל התפרקות קרטלי המקור, כרתה כנופיית ההתנגדות בריתות חדשות עם קרטל לוס ויאגראס והשאריות מקרטל האבירים הטמפלרים וקרטל לה פמיליה מיצ'ואקאן במטרה לעצור את התפשטותו המתמשכת של קרטל הדור החדש של חליסקו.

## הערות שוליים

קטגוריה:מקסיקו: קרטלי סמים
The Lockdown Sessions

**The Lockdown Sessions** (בתרגום חופשי: **מפגשי הסגר**) הוא אלבום האולפן ה-31 של המוזיקאי הבריטי אלטון ג'ון. האלבום יצא לאור ב-22 באוקטובר 2021, על ידי חברות התקליטים וירג'ין EMI ומרקורי רקורדס.

האלבום הוקלט במהלך 18 החודשים האחרונים של מגפת הקורונה לאחר שג'ון השהה את סיבוב ההופעות האחרון שלו, *Farewell Yellow Brick Road*, בשל התפרצות המגפה.

## שבחים
### רשימת סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלטון ג'ון
קטגוריה:אלבומים באנגלית
קטגוריה:אלבומים שהושפעו בעקבות מגפת הקורונה
קטגוריה:אלבומי חברת EMI רקורדס
היפסוגנתוס

**היפסוגנתוס** (שם מדעי: *Hypsognathus*; מילולית "לסת גבוהה") הוא סוג זוחל נכחד שהשתייך לסדרה הנכחדת פרוקולופונומורפה והתקיים בסוף הטריאס לפני 228 עד 201 מיליון שנה מזמננו. סוג זה הכיל מין בודד - *Hypsognathus fenneri*, והוא תואר ב-1928 בידי החוקר צ'ארלס ו. גילמור . המאובנים שלו התגלו בממצאים בנובה סקוטיה, בקונטיקט ובניו ג'רזי.

## מאפיינים
זוחל זה היה דומה ללטאה קרקעית שטוחה באורך 33 סנטימטרים, כולל הזנב והיה בעל שיניים גבוהות בלסתו שהתאימו ללעיסת צמחייה ובלטו בקדמת הלסת זוג שיניים חותכות דומות לשיני מכרסמים. לצידי ראשו היו מספר זיזים קוצניים, דומים מעט לעטרה של צרטופסיים שכנראה שימשו להגנה מטורפים. מעריכים שגופו עטה שריון הדומה לזה של מולך קוצני, גם כן להגנה מטורפים.

זוחל זה היה בין אחרוני הפרוקולופונומורפים, אשר החלו להיכחד עם סוף הפרם כתוצאה מהתמעטות מזון. גודלו והתמחותו בלעיסת צמחייה עזרו לו לשרוד את הכחדת הפרם הגדולה. עם זאת הוא נכחד בסוף הטריאס כתוצאה מתחרות גדולה עם זוחלים מוצלחים יותר כמו הדינוזאורים.

## גלריה

Hypsognathus fenneri AMNH 1676.jpg
Hypsognathus NT small.jpg
Hypsognathus 01.JPG


## קישורים חיצוניים

קטגוריה:פרוקולופונומורפה
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1928
זכריה הכהן

מארי **זכריה בן יוסף הכהן** (ה'ת' – ה'תע"ה, 1640 – 1715) היה חכם מחכמי יהדות צנעא במאה ה-17, דיין וראב"ד בבית הדין הגדול בצנעא.

## ביוגרפיה
מארי זכריה נולד בשנת ה'ת' (1640) בערך, בשכונת אלסאילה בצנעא שבתימן.

בשנת ה'תל"ט (1679) יצא יחד עם כל יהודי צנעא לגלות מוזע, ולאחר שחזרו והשתכנו בקאע אל-יהוד התמנה כדיין בבית הדין של מארי שלמה מנזלי, ולאחר פטירתו בשנת ה'ת"ן (1690) התמנה לראב"ד הקבוע השני.

נפטר בשנת ה'תע"ה (1715).

## חיבוריו
***אגרת הבשורות** – תקנות שתיקנו חכמי צנעא לאחר החזרה מגלות מוזע (פורסמו חלקים על ידי הרב יוסף צוברי).

## לקריאה נוספת
* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 252

## הערות שוליים

קטגוריה:אבות בתי דין צנעא
קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1640
קטגוריה:נפטרים ב-1715
הוושרניוש

**הוושרניוש** (בהונגרית: **Hevesaranyos**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בהוושרניוש מספר התושבים נמצא בירידה. כך, בשנת 1990 היה מספר התושבים 745 ובשנת 2021 רק 567 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1295.

## יהודי הוושרניוש
יהודים חיו בהוושרניוש במאה ה-18 ובמאה ה-19, החל משנת 1885 היו יהודי הכפר כפופים לקהילת פטרוואשארה. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שורש 22

**שורש 22**, או **פאנג בּוּ** (בסינית: **匚部**, פיניין: **Fāng bù**) הוא השורש העשרים-ושניים של הכתב הסיני. פירושו "**[[קופסה]]**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון הקאנגשי יש 64 תווים (מתוך 49,030) שניתן למצוא תחת שורש זה.

בסינית מסורתית בשימוש בטאיוואן, הונג קונג ומקאו, שורש 22 (קופסה פתוחה מימין,), ששני הקווים שלו חולקים את אותה נקודת התחלה, שונה במקצת משורש 23 (מתחם מסתיר או מחבוא, 匸), שהקו השנייה שלו מתחילה קצת מימין לנקודת ההתחלה של הקו הראשון.

בסין היבשתית, שני השורשים אוחדו כקופסה פתוחה ימנית , שהפך למרכיב האינדקס השמיני בטבלה של אינדקס רכיבי התווים הסיני, שאומצו בעיקר על ידי מילוני סינית מפושטת, והניואנס בין שני הרדיקלים אינו קיים עוד; לא נותר רכיב אינדקס קשור לאחר המיזוג. מיזוג זה חל גם על תווים מסורתיים במערך התווים GB בסין.

שורש 22 ושורש 23 אוחדו גם בקאנג'י היפני. מערך תווים של JIS (כולל kyūjitai). גופנים ומילונים יפניים במיינסטרים אינם מבחינים עוד בין שני השורשים.

## התפתחות

קובץ:匚-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:匚-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:匚-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:匚-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+531A

קטגוריה:שורשים (כתב סיני)